<http://schema.org/articleBody>
"Despr\u00E9s de quatre anys gastant-se milions i entregant el club a Jos\u00E9 Mourinho, el Madrid guanyar\u00E0 la Lliga. Els blancs van deixar llesta per a sent\u00E8ncia la Lliga en imposar-se al Camp Nou en la que \u00E9s la primera vict\u00F2ria del t\u00E8cnic portugu\u00E8s a l&amp;#039;estadi blaugrana. Defensivament brillant i amb una efic\u00E0cia ofensiva gaireb\u00E9 c\u00EDnica, el Madrid va sumar els tres punts posant punt final al somni de la remuntada d&amp;#039;un Bar\u00E7a massa nervi\u00F3s que ara t\u00E9 tot just dos dies per aixecar-se d&amp;#039;un cop dur\u00EDssim i rebre el Chelsea. El cop m\u00E9s dur rebut des de l&amp;#039;arribada de Guardiola. El Reial Madrid tenia prou clar quin havia de ser ahir el seu paper. Els seus dos \u00FAltims partits a l&amp;#039;estadi, els de tornada de la Supercopa i la Copa, s&amp;#039;havien convertit en la refer\u00E8ncia, en el model a seguir. Mourinho, doncs, va fer jugar el mateix equip de Munic, per intentar crear problemes a la defensa de tres blaugrana. Una versi\u00F3 del Madrid que crea talls de digesti\u00F3 al Bar\u00E7a, que el fa sentir inc\u00F2mode. Guardiola, buscant solucions a la seva pissarra ja des de l&amp;#039;inici, va sorprendre amb la pres\u00E8ncia de Tello i Thiago en l&amp;#039;onze inicial, apostant per Alves com a extrem per intentar fer mal per les bandes, una mica com havia fet el Bayern amb Ribery i Robben. Posant plegats pel mig Xavi, Iniesta i Thiago, la idea era tocar com els \u00E0ngels, per\u00F2 el Madrid va demostrar haver apr\u00E8s part de la lli\u00E7\u00F3 del passat i no va buscar els jugadors del Bar\u00E7a, sin\u00F3 que va posar l&amp;#039;accent defensivament en l&amp;#039;art de tallar l\u00EDnies de passada i passadissos interiors. El partit va ser igualat, amb un Madrid orgull\u00F3s disposat a demostrar que mereix aquesta Lliga, que pot derrotar el Bar\u00E7a. Que pot fer-ho al Camp Nou, per\u00F2 amb les seves armes. L&amp;#039;inici va ser fren\u00E8tic, un p\u00E8l an\u00E0rquic, amb errades impr\u00F2pies de jugadors d&amp;#039;aquest nivell, p\u00E8rdues de pilota i un munt de jugadors corrent amunt i avall, sense gaire ordre. Un escenari que agrada m\u00E9s a homes com Cristiano Ronaldo i \u00D6zil que no pas a Xavi i Iniesta. El portugu\u00E8s, actiu per l&amp;#039;esquerra, va topar amb un Puyol immens i es va limitar a provar xuts llunyans. Seva va ser la primera ocasi\u00F3 amb un cop de cap a la sortida d&amp;#039;un c\u00F2rner. De fet, un c\u00F2rner va canviar-ho tot, quan Pepe va rematar per sobre d&amp;#039;Adriano i va provocar un rebuig de Vald\u00E9s just all\u00E0 on no es pot fer, a l&amp;#039;\u00E0rea petita. Puyol no va poder treure la pilota i Khedira es va vestir d&amp;#039;heroi madridista fent un 0-1 tan lleig com valu\u00F3s (17).  Al nerviosisme del Bar\u00E7a s&amp;#039;hi sumava la necessitat de remuntar el partit. I l&amp;#039;aposta de Guardiola no acabava de funcionar, bloquejada pels esfor\u00E7os defensius visitants i les errades d&amp;#039;homes com Thiago, imprec\u00EDs. Obligat a trobar-se a si mateix, el Bar\u00E7a va trigar molt a mirar-se al mirall i recon\u00E8ixer el campi\u00F3 de sempre. Amb un Iniesta valent i Messi endarrerint la posici\u00F3 per tocar pilotes, l&amp;#039;equip de mica en mica va aconseguir endarrerir la pressi\u00F3 madridista, inicialment molt avan\u00E7ada, tancant-lo fins al descans sobre la seva \u00E0rea. Messi, fant\u00E0stic donant assist\u00E8ncies per\u00F2 poc xutador, es va inventar dues assist\u00E8ncies precioses a Xavi i Tello. L&amp;#039;ocasi\u00F3 del terrassenc va ser immillorable, de les que canvien el dest\u00ED d&amp;#039;un matx, per\u00F2 el xut va acabar fora despr\u00E9s de ser desviat per Casillas. Partit d&amp;#039;emocions fortes, de nervis i tensi\u00F3 alta, el matx no va cr\u00E9ixer com a espectacle en la segon part malgrat que emocionalment va ser dels que es viu a flor de pell. Thiago va avan\u00E7ar una mica la seva posici\u00F3 per guanyar confian\u00E7a i Tello va desaprofitar una gran assist\u00E8ncia seva en els primers minuts de la represa. Guardiola, per\u00F2, sabia que els granets de sorra del rellotge que marcava el temps del cl\u00E0ssic anaven caient.  Despr\u00E9s de consultar-ho amb Tito Vilanova va donar entrada a Alexis S\u00E1nchez, inicialment baixa per les mol\u00E8sties que arrossegava des de dimecres passat, i el xil\u00E8 va donar esperan\u00E7a al p\u00FAblic barcelonista en empatar en la primera jugada en qu\u00E8 va participar. Ell la va iniciar, Lionel Messi i Andr\u00E9s Iniesta li van donar continu\u00EFtat, i Tello i Alexis S\u00E1nchez la van convertir en una assist\u00E8ncia amb xuts poc encertats. Per\u00F2 el xil\u00E8, home de fe, va aconseguir posar-la dins de la porteria amb la mateixa grapa que havia demostrat Khedira marcant el 0-1.  L&amp;#039;hora de Cristiano El dest\u00ED, per\u00F2, semblava escrit amb tinta blanca. Un minut despr\u00E9s \u00D6zil va aprofitar un forat per la banda dreta i es va inventar una gran assist\u00E8ncia a Cristiano. El portugu\u00E8s, colossal en la cursa, va batre Vald\u00E9s amb un gol molt semblant al que havia marcat a la mateixa porteria de Pinto en la Copa: 1-2. Fatxenda de mena per\u00F2 efectiu en els gols, el de Madeira es va riure del p\u00FAblic local demanant amb les mans que es calmessin. I, de fet, de mica en mica el p\u00FAblic blaugrana va perdre la veu i la il\u00B7lusi\u00F3. El Madrid no gaire dur en les faltes per un cop per\u00F2 perdent temps de manera descarada, va aconseguir portar el partit cap al seu territori. Ni l&amp;#039;entrada de Pedro ni la de Cesc van aportar gaire cosa. Mourinho va aconseguir la seva primera vict\u00F2ria al Camp Nou i el Madrid ja t\u00E9 la Lliga a la butxaca. Euf\u00F2rics, els jugadors blancs ho van celebrar provocativament sobre la gespa d&amp;#039;un estadi que feia molt que no vivia una nit aix\u00ED, tan trista. Per a m\u00E9s informaci\u00F3 sobre el partit: www.ara.cat/esports/barca"^^<http://www.w3.org/2001/XMLSchema#string>
<http://www.ara.cat/esports/Madrid-sentencia-Lliga-Camp-Nou_0_686931414.html>